Premierul din Luxemburg, în stare gravă la spital cu COVID-19. Xavier Bettel este vaccinat cu prima doză de AstraZeneca.
Premierul din Luxemburg este în stare "gravă, dar stabilă", după ce a fost internat în spital bolnav de Covid-19. Bettel a fost testat pozitiv la scurt timp după ce a participat la summitul UE, de la sfârșitul lunii iunie. Premierul s-a vaccinat cu prima doză de AstraZeneca pe 6 mai.
Premierul din Luxembrug, Xavier Bettel, se află internat în spital în stare gravă, dar stabilă, după ce s-a infectat cu Sars-Cov-2, indică un comunicat al guvernului, transmite Reuters.Xavier Bettel, în vârstă de 48 de ani, care a intrat în carantină de la 27 iunie, după ce a fost diagnosticat cu Covid-19, a fost spitalizat duminică "din precauţie" ca urmare a unor dificultăţi respiratorii."Starea medicală în prezent a premierului este considerată gravă, dar stabilă. Asftel, personalul medical a decis că este necesară o spitalizare pentru a fi ţinut sub observaţie, pe o durată estimată de două până la patru zile", se precizează în comunicat.Bettel a fost testat pozitiv la Covid-19 la scurt timp după ce a participat la summitul UE de la Bruxelles, la care s-a întâlnit cu alți lideri UE.Premierul s-a vaccinat cu prima doză de AstraZeneca pe 6 mai.